אורית נוימאיר פוטשניק

אורית נוימאיר פוטשניק (נולדה ב-21 באוגוסט 1973) היא פיזיקאית, משוררת, מתרגמת, עורכת, ומבקרת ספרות ישראלית.

ביוגרפיה 
אורית נוימאיר פוטשניק היא ילידת תל אביב, בוגרת המגמה הפיזיקלית של תיכון "היובל" בהרצליה. היא בעלת תואר ראשון ושני בפיזיקה מאוניברסיטת תל אביב.

ב-2015 החלה ללמד פיזיקה בבית ספר תיכון בחולון לאחר שעבדה כפיזיקאית בתעשיית ההייטק במשך 16 שנים. באותה השנה, החלה לפרסם שירים פרי עטה בכתבי עת ספרותיים מרכזיים, כגון: הו!, המוסך, מאזניים, הליקון, ועוד.

ספר הביכורים שלה, "עינה של האורקל", ראה אור ב־2019 בסדרת השירה "טקסטורה" בהוצאת פרדס, בעריכת אנה הרמן ובתמיכת מפעל הפיס. הספר זיכה אותה בפרס שרת התרבות והספורט למשוררים בראשית דרכם לשנת 2019 ובמלגת "בוסתן" של הספרייה הלאומית בשנת 2020.

תרגומיה מאנגלית לשיריהם של גדולי המשוררות והמשוררים האנגלוסכסיים (כגון: אמילי דיקנסון, אן סקסטון, וויליאם באטלר ייטס, תומאס הארדי, עדנה סנט ווינסנט מיליי ואיימי לואל) פורסמו מעל בימות ספרותיות שונות כגון: מוסף תרבות וספרות של ידיעות אחרונות, המוסך, הו!, מאזניים ועוד.

החל ב-2018, נוימאיר פוטשניק מפרסמת בקביעות מסות, ביקורות שירה, וביקורות פרוזה בכתבי עת שונים, כגון המוסך, "הו!", "מאזנים", ו"הליקון".

ב־2022 ערכה נוימאיר פוטשניק את "אַת כל הרצון" - אסופת שירה לסבית עברית עכשווית שראתה אור בהוצאת "ה-21" והוצאת אפרסמון. האסופה זכתה לאהדת הביקורת והקהל.

ספר שיריה השני, "הים נסוג עוד קצת", זכה לתמיכת מפעל הפיס ועומד לראות אור בהוצאת "אפיק" ובעריכת ליאת קפלן במהלך 2022.

תרגומי שירת האהבה הנשית מאנגלית זיכו אותה בציון לשבח בפרס על שם סוניה ברשילון מבית איגוד אנשי הספר לשנת 2022.

חיים אישיים 
אורית נוימאיר פוטשניק היא בת הזוג של הארכאולוגית בת-עמי נוימאיר פוטשניק ולהן שתי בנות ובן. היא מתגוררת בתל אביב.

מכתביה 
 "עינה של האורקל" באתר טקסט.
 שירים מאת אורית נוימאיר פוטשניק, הו! 19, 2020.
 שירים מאת אורית נוימאיר פוטשניק, מאזניים, יוני 2020.
 שירים מאת אורית נוימאיר פוטשניק, המוסך, 4 במרץ 2020.
 שיר מאת אורית נוימאיר פוטשניק, "לכל הרוחות", כתב עת מבית החוג לספרות, אוניברסיטת תל אביב, 2020.
 אורית נוימאיר פוטשניק, על ספרה של אילנה ברנשטיין "חמתו של תמוז", המוסך, 11 במאי 2022.
 אורית נוימאיר פוטשניק, על ספרי השירה של שלומי חתוכה "יבשת" ו"אי", המוסך, 20 במאי 2020.
 אורית נוימאיר פוטשניק, "אני מודדת כל כאב - בין הגיטרה המנסרת של פוליאנה פרנק לשירת אמילי דיקנסון", הו! 17, 2018.
 אורית פוטשניק, הים נסוג עוד קצת, הוצאת אפיק, 2023

קישורים חיצוניים 
 מידע על אורית נוימאיר פוטשניק בקטלוג "מרחב" של הספרייה הלאומית.
 יערה שחורי, הפסולה לעדות: על "עינה של האורקל" לאורית פוטשניק, המוסך, אתר הספרייה הלאומית, 27 בנובמבר 2019.

ראיונות 
 ענת שרון בלייס, ראיון עם אורית נוימאיר פוטשניק על האנתולוגיה "את כל הרצון", בתוכנית אחת+5, כאן תרבות, 28 ביוני 2022.
 ציפי גון גרוס, ראיון עם אורית נוימאיר פוטשניק, בתוכנית "ספרים רבותי ספרים", גלי צהל, 10 ביוני 2022.
 איציק יושע, שיחה עם אורית נוימאיר פוטשניק, בתוכנית "חלון גאוה", כאן תרבות, 11 באפריל 2022.
 גואל פינטו, ראיון עם אורית נוימאיר פוטשניק, בתוכנית "גם כן תרבות", כאן תרבות, 4 באפריל 2022.

הערות שוליים 

משוררות ישראליות
משוררים ישראלים
מתרגמות ישראליות
מתרגמים ישראלים
עורכות ספרותיות ישראליות
עורכים ספרותיים ישראלים
מבקרי ספרות ישראלים
מבקרות ספרות ישראליות
פיזיקאים ישראלים
פיזיקאיות ישראליות
משוררות כותבות עברית
משוררים כותבי עברית
תל אביב-יפו: אישים
בוגרי תיכון היובל (הרצליה)
בוגרות תיכון היובל (הרצליה)
בוגרות אוניברסיטת תל אביב
בוגרי אוניברסיטת תל אביב
מסאיות ישראליות
מסאים ישראלים
זוכי פרס שרת התרבות
זוכות פרס שרת התרבות
מורים לפיזיקה
מורות בישראל
מורים בישראל
ישראליות שנולדו ב-1973
ישראלים שנולדו ב-1973